29.10.2004 Den Europæiske Unions Tidende L 326/25 KOMMISSIONENS FORORDNING (EF) Nr. 1877/2004 af 28. oktober 2004 om ændring af bilag IIIB til forordning (EF) nr. 517/94, for så vidt angår kontingenterne for Serbien og Montenegro KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EF) nr. 517/94 af 7. marts 1994 om den fælles ordning for indførsel af tekstil- varer fra en række tredjelande, som ikke er omfattet af bilaterale aftaler, protokoller eller andre arrangementer eller af andre specifikke fællesskabsregler for indførsel (1), særlig artikel 5, og ud fra følgende betragtninger: (1) — Forordning (EF) nr. 517/94 fastsætter de årlige kvantita- tive lofter for visse tekstilvarer med oprindelse i Serbien og Montenegro ). (2) > Serbien og Montenegro befinder sig i øjeblikket i en kritisk fase i sin reformproces. Det er vigtigt på dette stadium at støtte denne stats politiske og økonomiske reformer og holde landet på det rette spor i Den Europæ- iske Unions stabiliserings- og associeringsproces. (3) — Til underbygning af Serbien og Montenegros økonomiske og politiske reformer og dets yderligere integration i de europæiske strukturer er det meget vigtigt at forbedre landets handelsmuligheder på områder, hvor det har komparative fordele. (4) — Den foreslåede forhøjelse indgår i en helhedsproces, der tager sigte på at skabe tættere handelsforbindelser med Serbien og Montenegro, bl.a. gennem forhandlinger om en tekstilaftale med Serbien og Montenegro med henblik på bilateral liberalisering. (5) — Det er derfor vigtigt at forbedre markedsadgangen speci- fikt for tekstilvarer og at nyvurdere de i øjeblikket gældende kontingenter for indførsel af tekstilvarer med (1) EUT L 67 af 10.3.1994, s. 1. Senest ændret ved Kommissionens forordning (EF) nr. 2309/2003 (EUT L 342 af 30.12.2003, s. 21). (?) Tidligere Forbundsrepublikken Jugoslavien. oprindelse i Serbien og Montenegro. Denne yderligere forbedring afspejler hele den hidtidige udvikling i de tekniske drøftelser før forhandlingen om en tekstilaftale, og det godkendte protokollat, der blev underskrevet den 15. juni 2004. (6) — Det er nu ikke længere muligt yderligere at importere visse tekstilvarekategorier til EU, fordi de respektive kontingenter er brugt op. Både Serbien og Montenegro og medlemsstaterne har anmodet om at få kontingen- terne sat op. (7) — Det er hensigtsmæssigt at forhøje kontingenterne for Serbien og Montenegro for at kunne imødekomme ubehandlede anmodninger om import for kategori 6, 7 og 15 samt kategori 16, for hvilken de kvantitative lofter næsten er brugt op. (8) — Forordning (EF) nr. 517/94 bør derfor ændres tilsva- rende. (99 — Foranstaltningerne i denne forordning er i overensstem- melse med Tekstiludvalgets udtalelse, som omhandlet i artikel 25 i forordning (EF) nr. 517/94 — UDSTEDT FØLGENDE FORORDNING: Artikel 1 Bilag IIIB til forordning (EF) nr. 517/94 erstattes med bilaget til nærværende forordning. Artikel 2 Denne forordning træder i kraft på dagen for offentliggørelsen i Den Europæiske Unions Tidende.